《合桃鉗》因為主題係玩具同聖誕禮物，初頭俾好多評論家覺得佢細路仔得滯，但打後美國芭蕾舞大師佐治·巴倫錢喺1954年整咗個紐約市芭蕾舞團版本公演，令到《合桃鉗》喺當時嘅美國掀起一股風潮，及後文化上強大嘅美國將佢啲文化產物－包括一啲有《合桃鉗》做主題嘅電影同電視劇等－傳到去全世界。